CELEX: C2007/140/17
Language: et
Date: 2007-06-23 00:00:00
Title: Kohtuasi C-162/07: Eelotsusetaotlus, mille esitas Corte suprema di cassazione 26. märtsil 2007  — Ampliscientifica Srl, Amplifin SpA versus Ministero dell'Economia e delle Finanze, Agenzia delle Entrate

23.6.2007   
            
            
               ET
            
            
               Euroopa Liidu Teataja
            
            
               C 140/10
            
         Eelotsusetaotlus, mille esitas Corte suprema di cassazione 26. märtsil 2007 — Ampliscientifica Srl, Amplifin SpA versus Ministero dell'Economia e delle Finanze, Agenzia delle Entrate
   (Kohtuasi C-162/07)
   (2007/C 140/17)
   Kohtumenetluse keel: itaalia
   Eelotsusetaotluse esitanud kohus
   Corte suprema di cassazione.
   Põhikohtuasja pooled
   
      Hageja: Ampliscientifica Srl, Amplifin SpA.
   
      Kostja: Ministero dell'Economia e delle Finanze, Agenzia delle Entrate.
   Eelotsuse küsimused
   
               1.
            
            
               Kas nõukogu 17. mai 1977. aasta nõukogu direktiivi 77/388/EMÜ (1) artikli 4 lõike 4 viimast lauset tuleb tõlgendada nii, et see norm ei ole piisava täpsusastmega, lubades liikmesriikidel kohaldada seal sätestatud korda rahaliste, majanduslike ja organisatsiooniliste sidemete kaudu tihedalt üksteisega seotud isikutele teatud erijuhtudel või on see piisava täpsusastmega norm, mis kohustab liikmesriiki, kes on juba võtnud vastu otsuse kõnealust korda kohaldada, nägema ette selle korra kohaldatavuse kõigi eelnimetatud sidemete puhul?
            
         
               2.
            
            
               Olenemata esimesele küsimusele antud vastusest, kas eeltingimusena kõnealuse korra kohaldamisele ajalise piirangu sätestamine selles mõttes, et sidemed peavad olema eksisteerinud olulise ajaperioodi, kusjuures huvitatud isikutel puudub kohustus tõendada, et side on loodud asjakohasel majanduslikul põhjusel, kujutab endast ebaproportsionaalset meedet arvestades direktiivi eesmärke ja õiguste kuritarvitamise keelamise põhimõttest kinnipidamist? Igal juhul, kas selliseid norme tuleb pidada käibemaksu neutraalsuse põhimõttega vastuolus olevaks?
            
         
      (1)  EÜT L 145, lk 1; ELT eriväljaanne 09/01, lk 23.